Osnovna škola Siniše Glavaševića

Dr. Ante Starčevića 5

32010 Vukovar

KLASA:602-02/17-01/88

URBROJ: 2188-84-01-17-1

ŠKOLSKI

KURIKULUM

**školska godina 2017./2018.**



Vukovar,28. rujna 2017.

Sadržaj

Naslovnica.......................................................................................................................1

Sadržaj.............................................................................................................................2

Vizija i misija škole.........................................................................................................3

Vrijednosti i načela školskog kurikuluma......................................................................4

Područja razvoja učenika............................................................................................... 6

Ciljevi i ishodi učenja s planiranim aktivnostima ................ ……………………… 7

 Za građansko područje......................................................................................... 7

 Za tjelesno i zdravstveno područje...................................................................... 8

 Za umjetničko područje....................................................................................... 9

Plan realizacije prema prioritetnim područjima ................. ……………………….10

Dopunska nastava……………………………………………………………………15

Dodatna nastava……………………………………………………………………..16

Izvannastavne aktivnosti……………………………………………………………17

Aktivnosti izvan prioritetnih područja……………………………………………..19

Školski projekti…………………………………………………………………..…20

Rad školske knjižnice……………………………………………………………….21

Školska zadruga……………………………………………………………………..22

Način praćenja i vrednovanja realizacije kurikuluma ……….................................. 23

Vizija i misija škole

Budućnost naše škole temelji se na vrijednostima koje su obilježile naše kulturno, jezično, obrazovno i odgojno nasljeđe. Moto škole ***„Grad to ste VI, škola to smo MI“*** u skladu je s imenom osobe koju u nazivu ponosno nosimo i čije ideje baštinimo i provodimo.

Imamo viziju škole koja će uspjeti odgojiti i obrazovati učenike koji posjeduju etičke vrijednosti pravednosti, demokratičnosti, solidarnosti, jednakopravnosti, nepotkupljivosti, te poštivanja vrijednosti svojeg i tuđeg rada.

Misija je *škola mladih umova* koji aktivnim i kreativnim razmišljanjem, razumijevanjem i suosjećanjem prema drugima, imaju hrabrosti biti pravedni i pošteni građani demokratskog društva i braniti njegove vrijednosti i stavove. Težimo cjelokupnom razvoju učenika kako bi ostvarili sav potencijal, objedinjujemo moralne, duhovne, intelektualne, društvene, emocionalne i tjelesne sastavnice naših učenika u sigurnoj, poticajnoj i pozitivnoj školskoj sredini.

Razvijamo odnos temeljen na uzajamnom povjerenju svih uključenih u odgojno-obrazovni proces kako bismo prepoznali i pravovremeno odgovorili na sve izazove koji su pred nama.

Naši zaposlenici pokazuju spremnost na suradnju i odgovornost te iznalaze nove ideje i aktivnosti s ciljem da uvijek učinimo više i bolje za dobrobit naših učenika.

**Vrijednosti i načela školskog kurikuluma**

Vrijednosti kojima razvojni kurikulum OŠ Siniše Glavaševića daje osobitu pozornost su identitet, solidarnost, znanje i odgovornost.

Odgoj i obrazovanje pridonose izgradnji osobnoga, kulturnoga i nacionalnoga ***identiteta***  pojedinca. U suvremeno doba naše učenike potičemo i usmjeravamo na čuvanje svoje kulture, društvene, moralne i duhovne baštine. Poticanjem i razvojem osobnog identiteta učenika istodobno ga povezujemo s poštivanjem različitosti. Naša škola učenicima nudi mogućnost obrazovanja na jeziku i pismu nacionalne manjine te time njegujemo i poštujemo različitosti među nama.

 Naša školaprepoznaje i sustavno promiče ulogu i značaj dobrovoljnog društvenog rada u zajednici za razvoj osobnih sposobnosti učenika, zajedničkog dobra i društvenog napretka u cjelini. Učenike usmjeravamo uzajamnom razumijevanju, uvažavanju, suradnji i međugeneracijskoj ***solidarnosti*** na razini razreda, škole i društva da budu osjetljivi za druge i drugačije, za obitelj, za slabe, siromašne i obespravljene.

 Našu školu prati misao vodilja razvoja društva ***znanja****,* jer je znanje razvojna, temeljna i proizvodna snaga društva.

Vjerujemo kako boljim razumijevanjem i kritičkim promišljanjem samoga sebe i svega što učenike okružuje, priprema je za snalaženje u brojnim budućim životnim izazovima. U skladu s tim, učenike potičemo na cjeloživotno učenje kao jamstvo kontinuiranog osobnog razvoja pojedinca kako bi se mogao uspješno nositi sa zahtjevima globalizacije i održivog razvoja.

 Zajednički nastojimo poticati aktivno sudjelovanje učenika u društvenom životu i promicati njihovu ***odgovornost*** prema sebi samima, drugima i drugačijima, općem društvenom dobru i prirodi.

Temeljne odgojno-obrazovne vrijednosti *Nacionalnoga okvirnoga kurikuluma* proizlaze iz opredijeljenosti hrvatske obrazovne politike za cjelovit osobni razvoj učenika, za čuvanje i razvijanje nacionalne duhovne i materijalne te prirodne baštine Republike Hrvatske, za

europski suživot i za stvaranje društva znanja.

Načela *Nacionalnoga okvirnoga kurikuluma* nastojimo uključiti u svakodnevni rad i život naše škole. Predstavljaju nam uporišta na kojima se temelji razvojni kurikulum naše škole i svi ih se pri izradi i primjeni kurikuluma trebaju pridržavati.

Načela su sadržajno povezana sa ciljevima i učeničkim postignućima

koko bismo osigurali usklađenost kurikuluma i svih njegovih sudionika.

Načela kojima se vodimo su:

* kompetentnost i profesionalna etika

Odgojno-obrazovna djelatnost podrazumijeva visoku stručnost svih nositelja odgojno-obrazovne djelatnosti i njihovu visoku odgovornost u radu.

* jednakost obrazovnih mogućnosti za sve

Svako dijete i svaki učenik ima pravo na svoj najviši obrazovni razvoj i jednakost obrazovnih mogućnosti koji se temelji na društvenoj pravednosti.

* poštivanje ljudskih prava i prava djece

Istinsko poštivanje svakoga djeteta i svakoga čovjeka te čuvanje ljudskog dostojanstva.

* pedagoški i školski pluralizam

Stupanj slobode i neovisnosti u stvaranju različitosti u

pedagoškom i školskom radu.

* interkulturalizam

Razumijevanje i prihvaćanje kulturalnih razlika kako bi se smanjila

neravnopravnost i predrasude prema pripadnicima drugih kultura.

* demokratičnost

Pluralizam, donošenje odluka na demokratski način te uključenost svih

bitnih sudionika u stvaranju odgojno-obrazovne politike i njezinog provođenja.

**Područja razvoja učenika**

 Usklađujući viziju i misiju Škole odredili smo i pripadajuća područja razvoja kurikuluma koja najbolje odgovaraju potrebama i interesima naših učenika. Prioritetna područja su:

* **građanski odgoj i obrazovanje**

Prepoznali smo važnost ranog uvođenja građanskog odgoja u nastavni proces te smo bili sudionici dvogodišnje eksperimentalne provedbe GOO-a. Nekoliko izvannastavnih aktivnosti / skupina nastavlja raditi u ovom području i ove školske godine, proširujući idejno i kvalitativno one sadržaje koji nisu obuhvaćeni implementacijom GOO-a u redovni program. Nastavljamo usmjeravati učenike u razvoju vlastitih stavova, razumijevanju njihove građanske uloge i u prosuđivanju i rješavanju problema koji su njima važni.

* **tjelesno i zdravstveno područje**

Velik je interes naših učenika za ove aktivnosti , što i rezultira brojnim uspjesima na sportskim natjecanjima proteklih godina , te smo odlučili nastaviti s razvojem ovoga područja. Nastojimo pružiti priliku bavljenja sportom učenicima svih uzrasta.

* **umjetničko područje**

Učenici naše škole pokazuju velik interes i sklonosti za scenski, likovni, glazbeni i plesni izričaj, što su iskazali velikim brojnošću uključenih u te aktivnosti, ali i provedenom anketom čiji su rezultati to i potvrdili. Učitelji su se prilagodili interesu učenika te je povećan broj aktivnosti u ovom području.

Ciljevi i ishodi učenja

-

 planirane izvannastavne skupine

**Za građansko područje:**

* *Cilj 1.* Razvijanje pozitivnog stava i odgovornog ponašanja prema drugima i drugačijima.
* *Cilj 2.* Postavljanje temelja za aktivne i odgovorne građane prema demokratskim načelima.

Učenici će poznavati oblike vlasti i pravilno provesti izbore za predsjednika razreda i predstavnika u Vijeću učenika, prepoznati probleme svoje škole i osmisliti projekt kojim bi se riješio problem istog. Pri tome će poštivati dobne, rodne, jezične, vjerske, nacionalne, socijalne različitosti, a izbjegavat će prisutne predrasude i stereotipe.

Organizirat će i realizirati humanitarne akcije , upoznavati učenike i roditelje sa aktivnostima koje se u školi provode. Upoznati se s važnošću volontiranja i provesti volontersku akciju. Istraživati povijest svoga užeg zavičaja i svoje škole, te utjecaj rada škole na život našeg naselja.

Izvannastavne aktivnosti:

MALI KREATIVNI GRAĐANI - Jasna Katanić (RN)

DEMOKRATSKI ŠKOLARCI – Maja Stjepanović (PN)

KDBZ (Kulturna i duhovna baština zavičaja)-Novica Gajić (PN)

ETNO -ISTRAŽIVAČI- Jovan Sekulić (PN)

ČITATELJSKI KLUB- Branimira Barun (PN)

BOROVSKI DETEKTIVI – Mirjana Oreščanin (PN)

DRAMSKO-NOVINARSKA SKUPINA – Branimira Barun (PN)

**Za tjelesno i zdravstveno područje:**

* *Cilj 1.*  Upoznati učenike s osnovnim individualnim i skupnim sportovima i temeljnim pravilima igre i razviti motorička znanja potrebna u tim sportovima kako bi samostalno mogli igrati i pratiti navedene sportove na televizijskim prijenosima i sportskim terenima. Razvijati potrebu bavljenja tjelesnom aktivnošću i redovitog vježbanja kao osnovne sastavnice zdravog življenja.

Učenici će poznavati osnovna pravila dječjeg nogometa, badmintona, rukometa ,odbojke,stolnog tenisa i gimnastike te upoznati posebnosti različitih uloga u ovim igrama. Upoznat će osnovne atletske discipline i njihova pravila. Učit će osnove šahovske igre. Pripremat će se za školska i županijska natjecanja. Primjenjivat će pravila fair –playa u igri i u navijanju za svoj tim.

Izvannastavne aktivnosti:

SPORTSKA SKUPINA – Vanja Sokač (RN)

DJEČJA ZUMBA – Dora Duška Šestan (RN

MALI NOGOMET (m)- Siniša Cvijan (PN)

ODBOJKA (ž)- Siniša Cvijan (PN)

ŠAH– Darko Kovačić (PN)

STOLNI TENIS (m/ž) – Darko Kovačić (PN)

ŠKOLSKI SPORTSKI KLUB- Ljubica Glušac- Lukić (PN)

GIMNASTIKA (ž)- Ljubica Glušac-Lukić (PN)

**Za umjetničko područje:**

* *Cilj 1.* Ohrabriti i pripremiti učenike za samostalan scenski nastup i razvoj komunikacijskih sposobnosti.
* *Cilj 2.* Osposobiti učenike za samostalno i vješto korištenje različitim likovno-tehničkim sredstvima i alatima potrebnim za uspješnije rješavanje likovnih problema.
* *Cilj 3.* Potaknuti učenike na kreativno izražavanje u različitim područjima umjetničkog izričaja.

Učenici će moći samostalno i u skupini izvesti jednostavnu i kratku koreografiju pred publikom. Također, moći će napisati, odglumiti i scenski osmisliti prigodni igrokaz. Sudjelovat će u školskim priredbama i proslavama.

Samostalno će reciklirati različite materijale iz svakodnevne uporabe i od toga izraditi uporabne predmete koji će biti dio zadrugarske izložbe. Sudjelovat će u javnoj prezentaciji/prodaji svojih uradaka.

Izvannastavne aktivnosti:

RITMIKA I PLES –Tatjana Majić (RN)

SPRETNE RUKE – Andrijana Horvat(RN)

UMJETNIČKA SKUPINA – Dubravka Ponjević (RN)

PLESNA SKUPINA –Jasna Panza (PN)

DJEČJE NARODNE IGRE- Ružica Sabo (RN)

DRAMSKA SKUPINA- Gordana Lavrnić (RN)

DRAMSKO- RECITATORSKA SKUPINA – Smilja Janjatović (RN)

LIKOVNJACI- Dražen Budimir (PN)

LIKOVNA SEKCIJA- Slavko Čučković-(PN)

ZBOR- Antonija Štajduhar (PN) i Siniša Agić (PN)

EKO-KREATIVCI- Ankica Strešnjak (PN)

KREATIVNA SKUPINA – Ivana Skender- Oršolić (PN)

DRAMSKO-PLESNA SKUPINA- Ljiljana Kojić (RN)

**Plan realizacije prema prioritetnim područjima**

 Planom realizacije predvidjeli smo prioritetna područja razvijati isključivo izvannastavnim aktivnostima koje smo prilagodili prema potrebama i interesima učenika naše škole.

1. **Kurikulumsko područje: GRAĐANSKI ODGOJ I OBRAZOVANJE**
2. **Ciklus (razred):** 1.- 8. Razred
3. ***Cilj 1.*** Postavljanje temelja za aktivne i odgovorne građane prema demokratskim načelima.

***CILJ 2.*** Razvijanje pozitivnog stava i odgovornog ponašanja prema drugima i drugačijima. Poticanje na solidarnost i humanitarno djelovanje.

***CILJ 3.*** Osvijestiti odgovornost prema upravljanju novcem i upoznati se sa pravima potrošača. Razvijanje pozitivnog stava i aktivne uloge u očuvanju okoliša i zbrinjavanju otpada.

1. ***Obrazloženje cilja***

Učenici će poznavati oblike vlasti i pravilno provesti izbore za predsjednika razreda i predstavnika u Vijeću učenika, prepoznati potrebe u svojoj zajednici i osmisliti aktivnost /projekt kojim bi se postiglo zadovoljenje te potrebe. Pri tome će poštivati dobne, rodne, jezične, vjerske, nacionalne, socijalne različitosti, a izbjegavat će prisutne predrasude i stereotipe.

1. ***Očekivani ishodi/postignuća***: (*Učenik će moći:)*

• znati prepoznati organe/oblik vlasti i procjenjivati njihov utjecaj na građane

• pravilno provesti izbore, za predsjednika razreda i predstavnika u Vijeću učenika

• prepoznati probleme/potrebe u svojoj zajednici , osmisliti i realizirati aktivnosti koje bi dovele do zadovoljavajućeg rješenja.

1. ***Način realizacije:***
* ***Oblik:*** kroz rad navedenih izvannastavnih skupina obuhvaćenima ovim područjem provodit će se brojne aktivnosti kojima će se realizirati osnovni ciljevi ovog područja
* ***Načini učenja* (*što rade učenici)***

Pronalaze konkretne podatke na internetu, pripremaju se za izbore i promidžbu istih, sudjeluju u osmišljavanju projektnih zadataka, provode kreativne radionice, izrađuju plakate,obilježavaju prigodne obljetnice, sudjeluju u humanitarnim aktivnostima.

* ***Metode poučavanja* (*što rade učitelji*):**

Istraživanje internetskih stranica s ključnim pojmovima, organiziraju posjet kod predstavnika lokalne zajednice, racionalno i ravnopravno učenike raspoređuju za timski rad, potiču suradničko učenje i djelovanje.

* ***Trajanje izvedbe:*** obje smjene po sat tjedno – tijekom godine
1. ***Potrebni resursi/moguće teškoće*:**

 Neophodno nastavničko usavršavanje, manjak prostora, troškovi prijevoza do grada, potrošni materijal .

1. ***Način praćenja i provjere ishoda/postignuća:***

Provođenje izbora, rezultati rada Vijeća učenika, realizacija humanitarnih aktivnosti, izvješća nakon posjeta Udruzi/instituciji, itd. Vijesti o provedenim aktivnostima će se prezentirati javnosti putem školske web-stranice i gradske web-stranice i novina .

1. ***Odgovorne osobe:*** Novica Gajić, Mirjana Oreščanin**,** Maja Stjepanović, Branimira Barun,Jasna Katanić, Biljana Krnjajić, Jovan Sekulić.
2. **Kurikulumsko područje: TJELESNO I ZDRAVSTVENO PODRUČJE**
3. **Ciklus (razred):** 1.- 8. razred
4. ***Cilj 1.*** Upoznati učenike s temeljnim pravilima igre i razviti motorička znanja potrebna u sportovima s loptom (nogomet, rukomet, badminton, odbojka), gimnastike, te upoznavanje osnovnih atletskih disciplina, kako bi samostalno mogli igrati i pratiti navedene sportove na televizijskim prijenosima i sportskim terenima.
5. ***Obrazloženje cilja***

Učenici će poznavati osnovna pravila dječjeg nogometa, badmintona, rukometa i odbojke te upoznati posebnosti različitih uloga u ovim igrama. Moći će pravilno voditi loptu u igri i uputiti udarce loptom (N, R, O), pravilno servirati lopticu i držati reket (B). Učenici će moći pravilno izvesti sve aktivnosti atletskih disciplina.

1. ***Očekivani ishodi/postignuća***: (*Učenik će moći:)*
* usavršiti motorička znanja iz rukometa, nogometa, badmintona i odbojke,gimnastike
* razvijati djelotvorno korištenje slobodnog vremena
* izraziti želju za samostalno i redovito vježbanje
* aktivno sudjelovati u sportskim natjecanjima
1. ***Način realizacije:***
* ***Oblik:*** kroz rad u navedenim izvannastavnim skupinama, sudjelovanjem na školskim i gradskim natjecanjima, i sl.
* ***Načini učenja* (*što rade učenici)***

Učenje temeljnih pravila sportova i složenijih motoričkih znanja iz rukometa, nogometa, odbojke , badmintona, itd.

* ***Metode poučavanja* (*što rade učitelji*):**

 Skupni i individualni rad sa učenicima

* ***Trajanje izvedbe:*** tijekom školske godine = 35 šk. sati
1. ***Potrebni resursi/moguće teškoće*:**

 Postojeće stanje zadovoljava potrebe za izvođenje izvannastavne aktivnosti.

1. ***Način praćenja i provjere ishoda/postignuća:***

Provođenje školskih izlučnih natjecanja, organizacija i provođenje međuškolskih i županijskih natjecanja. Rezultati svih natjecanja te usporedba sa rezultatima iz proteklih godina.

1. ***Odgovorne osobe:*** Darko Kovačić, Siniša Cvijan, Ljubica Glušac Lukić, Vanja Sokač. Dora Duška Šestan.
2. **Kurikulumsko područje: UMJETNIČKO PODRUČJE**
3. **Ciklus (razred): 1.-8. r.**
4. ***Cilj 1.***Ohrabriti i pripremiti učenike za samostalan scenski nastup i razvoj komunikacijskih sposobnosti.

***Cilj 2.***Osposobiti učenike za samostalno i vješto korištenje različitim likovno-tehničkim sredstvima i alatima potrebnim za uspješnije rješavanje likovnih problema.

* *Cilj 3.* Potaknuti učenike na kreativno izražavanje u različitim područjima umjetničkog izričaja.
1. ***Obrazloženje cilja*** *(povezan s potrebama, interesima učenika i vrijednostima ŠK):*

Razvijati umjetničke sposobnosti, a time razviti izražen osjećaj za prostorne odnose, osobitu sposobnost izražavanja vlastitih doživljaja i osjećaja, želju za produkcijom teksta, stiha, muzike, pokreta…,

 kreativno izražavanje govorom tijela, glazbom, glumom, pantomimom, pokretom, te izradom ukrasnih /praktičnih predmeta.

1. ***Očekivani ishodi/postignuća***: (*Učenik će moći:)*
* samostalno i u skupini izvesti jednostavnu i kratku koreografiju pred publikom
* napisati, odglumiti i scenski osmisliti prigodni igrokaz
* samostalno reciklirati različite materijale iz svakodnevne uporabe i od toga izraditi uporabne predmete
1. ***Način realizacije:***
* ***Oblik:*** različite izvannastavne aktivnosti kroz koje će učenici realizirati svoju kreativnost i nadarenost, a koje će se prezentirati na školskim priredbama , Lidranu, prodajnim izložbama škole, izložbi šk. zadruga, likovnim natječajima i sl.
* ***Načini učenja* (*što rade učenici) :***

Glume, recitiraju, kreativno se izražavanju govorom tijela, pantomimom i scenskim nastupom.

Igraju igre i vježbe suradnje, komunikacije i izražavanja, jednostavnih dramskih postupaka, nabacivanjem ideja, usmenim pojašnjenjima i raspravama, samostalnim radom, u parovima i malim skupinama stvaraju nove kreativne ideje. Upoznaju se sa različitim likovnim materijalima i tehnikama. Uče pravilno koristiti likovni materijal i likovne tehnike.

Uočavaju različita svojstva materijala iz svakodnevne uporabe (reciklaža).

Uređuju prostor pri različitim svečanostima (školske priredbe).

* ***Metode poučavanja* (*što rade učitelji*):**

Jednostavni dramski postupci, metode kritičkog mišljenja, planiranje likovnih tema, izbor tehnika rada, motiviranje učenika književnim djelima, događajima, blagdanima, kulturnom baštinom, glazbom, prirodom.

* ***Trajanje izvedbe:*** 35 sati godišnje
1. ***Potrebni resursi/moguće teškoće*:** Materijal za izradu jednostavnih kostima i uređenje scene, likovne mape, likovni pribor
2. ***Način praćenja i provjere ishoda/postignuća:*** Evaluacijski listići i razgovor nakon javnih nastupa.
3. ***Odgovorne osobe:***  Gordana Lavrnić, Ljiljana Kojić, Smilja Janjatović, Slavko Čučković, Antonija Štajduhar, Siniša Agić, Dubravka Ponjević, Andrijana Horvat, Jasna Panza, Tatjana Majić, Ivana Skender, Dražen Budimir, Ankica Strešnjak.

**DOPUNSKA NASTAVA**

|  |  |  |  |  |
| --- | --- | --- | --- | --- |
| **Red.****broj** | IME I PREZIME UČITELJA | **RAZRED** | **BROJ SATI**  | PREDMET |
| **Tjedno** | **godišnje** |
| **1** | 2 | **3** | **4** | **5** | **6** |
|  | Nada Ivanišević | 1.a | 1 | 35 | HJ/ M |
|  | Vanja Sokač | 1.b | 1 | 35 | HJ / M |
|  | Ljiljana Kojić | 1.c | 1 | 35 | SJ / M |
|  | Jasna Panza | 2.a | 1 | 35 | HJ/ M |
|  | Tatjana Majić | 2.b | 1 | 35 | SJ / M |
|  | Dubravka Ponjević | 2.c | 1 | 35 | SJ / M |
|  | Ružica Sabo | 3.a | 1 | 35 | HJ/M |
|  | Gordana Lavrnić | 3.b | 1 | 35 | HJ / M |
|  | Smilja Janjatović | 3.c | 1 | 35 | SJ / M |
|  | Andrijana Horvat | 4.a | 1 | 35 | HJ/ M |
|  | Dora Duška Šestan | 4.b | 1 | 35 | HJ/M |
|  | Jasna Katanić | 4.c | 1 | 35 | SJ/M |
|  | Ivana Livada | 1.c-4.c | 1 | 35 | HJ |
|  | Ana Kanđera | 4.a,b; 5.a,b5.c-8.b | 2 | 70 | EJ |
|  | Dina Miličević | 5a.-8.a | 2 | 70 | HJ |
|  | Maja Stjepanović | 5.c-8.b | 2 | 70 | HJ |
|  | Branimira Barun | 5.a-8.a | 1 | 35 | POV |
|  | Marija Skender | 5.a.-8.a | 1 | 35 | MAT |
|  | Branka Križan | 6.a-8.a | 2 | 70 | EJ |
|  | Ankica Strešnjak | 7.a-8.a | 1 | 35 | KEM |
|  | Svetlana Veselinović | 5.c-8.b | 1 | 35 | M |

**DODATNA NASTAVA**

|  |  |  |  |  |
| --- | --- | --- | --- | --- |
| **Red.****broj** | IME I PREZIME UČITELJA | **RAZRED** | **BROJ SATI**  | PREDMET |
| **Tjedno** | **godišnje** |
| **1** | 2 | **3** | **4** | **5** | **6** |
|  | Vanja Sokač | 1.b | 1 | 35 | M |
|  | Jasna Panza | 2.a | 1 | 35 | HJ |
|  | Tatjana Majić | 2.b | 1 | 35 | M |
|  | Dubravka Ponjević | 2.c | 1 | 35 | M |
|  | Ružica Sabo | 3.a | 1 | 35 | M |
|  | Gordana Lavrnić | 3.b | 1 | 35 | HJ |
|  | Smilja Janjatović | 3.c | 1 | 35 | M |
|  | Andrijana Horvat | 4.a | 1 | 35 | M |
|  | Dora Duška Šestan | 4.b | 1 | 35 | PR |
|  | Jasna Katanić | 4.c | 1 | 35 | M  |
|  | Mirjana Oreščanin | 5.-8. | 1 | 35 | POV |
|  | Maja Stjepanović | 7.c-8.b | 1 | 35 | HJ |
|  | Branimira Barun | 7.a,b; 8. a 15.a-8.a 1 | 70 | HJ |
| POV |
|  | Marija Skender | 5.-8. | 1 | 35 | MAT |
|  | Branka Križan | 7.a-8.a | 1 | 35 | EJ |
|  | Milica Nanković | 7.-8. | 2 | 70 | KEM |
|  | Novica Gajić | 5.-8. | 1 | 35 | GEO |
|  | Ivan Groznica | 5.-8. | 1 | 35 | GEO |

**IZVANNASTAVNE AKTIVNOSTI**

|  |  |  |  |  |  |
| --- | --- | --- | --- | --- | --- |
| **Rd.br.** | **IME I PREZIME****UČITELJA** | **PROGRAM** | **RAZ-****RED** | **TJED.****SATI** | **GOD.****SATI** |
| **1** | **2** | **3** |  **4** |  **5** |  **6** |
|  | Jasna Panza | Plesna skupina | 2.a,3a,b | 1 | 35 |
|  | Tatjana Majić  | Ritmika i ples | 2.b,c | 1 | 35 |
|  | Ružica Sabo | Dječje narodne igre | 3.a,b | 1 | 35 |
|  | Gordana Lavrnić | Dramska skupina | 3.a,b | 1 | 35 |
|  | Smilja Janjatović | Dramsko-recitatorska skupina | 3.c,4.c | 1 | 35 |
|  | Andrijana Horvat | Spretne ruke | 3.a,b,4.a,b | 1 | 35 |
|  | Dora Duška Šestan | Dječja zumba | 4.a,b | 1 | 35 |
|  | Jasna Katanić | Mali kreativni građani | 4.c | 1 | 35 |
|  | Vanja Sokač | Sportska skupina | 1.a,b,2.a | 1 | 35 |
|  | Ljiljana Kojić | Dramsko-plesna skupina | 1.c | 1 | 35 |
|  | Dubravka Ponjević | Umjetnička grupa | 2.b,c | 1 | 35 |
|  | Ivana Skender Oršolić | Kreativna skupina | 5.-8 | 1 | 35 |
|  | Maja Stjepanović | Demokratski školarci | 5.-8. | 2 | 70 |
|  | Glavaš Vlatko | Biblijska skupina | 1.-5. | 2 | 70 |
|  | Branimira Barun | Dramsko-novinarska skupina | 5.-8. | 2 |  105 |
| Čitateljski klub | 5.-8. | 1 |
|  | Slavko Čučković | Likovna sekcija | 5.c-8.b | 2 | 70 |
|  | Dražen Budimir | Likovnjaci | 5a.-8.a | 1 | 35 |
|  | Antonija Štajduhar | Zbor  | 4.-8. | 1 | 70 |
| Klavir | 4.-8. | 1 |
|  | Siniša Agić | Zbor/Hor | 4.-8. | 1 | 35 |
|  | Ankica Strešnjak | Domaćinstvo | 5.a-6.b | 1 | 70 |
| Eko-kreativci | 7.a,b,8.a. | 1 |
|  | Predrag Tomić | Biološka sekcija | 5.-8. | 1 | 35 |
|  | Tomislav Huc | Njemački u slobodno vrijeme | 4.c,5.c,5.d | 1 | 35 |
|  | Novica Gajić | KDBZ | 5.-8. | 1 | 35 |
|  | Marina Tufekčić | Mali Nijemci | 4.-5. | 1 | 35 |
|  | Ljubica Glušac Lukić |  Gimnastika (ž)  | 5.-8. | 1 | 35 |
|  | Siniša Cvijan | Mali nogomet (m) 1.5Odbojka (ž) 1.5 | 5.-8. | 3 | 105 |
|  | Mirjana Oreščanin | Borovski detektivi | 5.c-8.b | 1 | 35 |
|  | Darko Kovačić | Šah 1.5Stolni tenis 1.5 | 5.-8. | 3 | 105 |
|  | Dragica Kuzmanović | Modelari | 7. | 2 | 70 |
|  | Jovan Sekulić | Liturgijsko pojenje  | 5.c-8.b | 2 | 140 |
| Etno- istraživači | 1.b-4.c | 2 |

**Aktivnosti izvan prioritetnih područja**

Izvannastavne aktivnosti koje ne ulaze u prioritetna područja, no učenici i za njih iskazuju interes :

* MALI NIJEMCI – Marina Tufekčić (PN)
* NJEMAČKI U SLOBODNO VRIJEME – Tomislav Huc (RN/PN)
* LITURGIJSKO POJENJE –Jovan Sekulić (PN)
* BIOLOŠKA SEKCIJA – Predrag Tomić (PN)
* MODELARI –Dragica Kuzmanović ( PN)
* DOMAĆINSTVO- Ankica Strešnjak (PN)
* BIBLIJSKA SKUPINA- Vlatko Glavaš (RN)

Svaka od ovih skupina će se prema svojim mogućnostima uključivati u aktivnosti planirane Godišnjim planom i programom.

**ŠKOLSKI PROJEKT 2017./ 2018.**

|  |  |
| --- | --- |
|  | **OD BATE DO NAS – 80 NAM JE GODINA TEK** |
| **TEMA** | Obilježavanje 80. obljetnice postojanja i rada škole |
| **CILJ** | Upoznati učenike, djelatnike škole te širu zajednicu s povijesnim razvojem naše škole, tvornice i naselja te usporediti uvjete i način života u vrijeme osnutka pa do danas.  |
| **KAKVE REZULTATE OČEKUJEMO** | Učenici će zajedno s učiteljima kroz niz aktivnosti naučiti više o povijesti škole, tvornice i naselja Borovo te prikazati naučeno kroz različite aktivnosti, izložbe, priredbe. Sve o povijesti škole i naselja bit će objavljeno u monografiji. |
| **METODE** | Istraživački rad, dramatizacija, povijesni izvori, intervju s bivšim učenicima i djelatnicima škole, likovni izričaj, okrugli stol, izrada suvenira, korespondencija s europskim školama, literarni natječaj, himna škole, videorazglednice, školski spomenar |
| **POMOĆ I SURADNJA** | Lokalna zajednica, roditelji, knjižnica, državni arhiv, novine, radio i televizija (javni mediji), bivši djelatnici i učenici |
| **RAZREDI I VODITELJ PROJEKTA** | U projekt će biti uključeni svi učenici i učitelji škole.Voditelji projekta su: Ružica Sabo i Jasna Katanić (RN) i Branimira Barun i Mirjana Oreščanin (PN) |
| **TRAJANJE** | Školska godina 2017./2018. i dio školske godine 2018./2019. (do Dana škole 4.11.2018.) |

**RAD ŠKOLSKE KNJIŽNICE**

Školska knjižnica se , osim svojih redovnih poslova, uključuje i u izvannastavne aktivnosti škole svojim raznovrsnim projektima.

Svi ovi projekti imaju zajedničke ciljeve : bogaćenje jezika i razvoj kritičkog mišljenja, promocija europskog identiteta, poticanje čitanja dječje književnosti, poticanje stvaralaštvo djece i mladih, usvajanje i korištenje hrvatskog jezičnog blaga. U projekte će biti uključene skupine učenika i njihove učiteljice RN /hrvatskog jezika/srpskog jezika.

U ovoj školskoj godini planirani su sljedeći projekti kojima je voditeljica knjižničarka Biljana Krnjajić:

* „ČITANJE NE POZNAJE GRANICE/BRANJE NE POZNAJE MEJA“ ( RN)
* “ČITANJEM DO ZVIJEZDA” (PN)
* “RIJEČ DANA” (PN)
* “ČITAJMO ZAJEDNO-ČITAJMO NAGLAS: ZABORAVLJENE KNJIGE” (RN)

**ŠKOLSKA ZADRUGA**

U školi će raditi i Školska zadruga «Dunav» (voditeljica Milica Nanković), koja je kreativno- zanatskog smjera, a u rad zadruge bit će uključene sljedeće skupine:

1. Umjetnička grupa – voditeljica Dubravka Ponjević
2. Spretne ruke – voditeljica Andrijana Horvat
3. Likovnjaci - voditelj Dražen Budimir
4. Likovna sekcija – voditelj Slavko Čučković
5. Eko-kreativci– voditeljica Ankica Strešnjak
6. Biološka sekcija – voditelj Predrag Tomić
7. Modelari – voditeljica Dragica Kuzmanović
8. Kreativna skupina- voditeljica Ivana Skender Oršolić

Planirane aktivnosti zadruge:

* Održavanje kreativnih radionica
* Izrada ukrasnih /uporabnih predmeta potrebnih za realizaciju školskih projekata

( Zmajada, Vukovarska alka, Od Bate do nas-80 nam je godina tek, Poezija cvijeća)

* Organizacija i provedba prodajnih izložbi (Božićna, Uskrsna)
* Provođenje humanitarnih akcija( akcije Crvenog križa i Caritasa, prikupljanje plastičnih čepova Udruzi oboljelih od limfoma, akcija darivanja krvi itd. )
* Uređivanje botaničkog vrta oko zgrade škole
* Kreiranje i izrada rekvizita i scenskih kulisa za školske priredbe i svečanosti

Svi ostali djelatnici i učenici uključivat će se u rad zadruge prema potrebi i planiranim aktivnostima zadruge, a u skladu sa projektima škole. Na taj način omogućujemo razvoj kreativnosti i stvaralaštva kod učenika te povezujemo praktični i umni rad. Na prodajnim izložbama povodom Božića i Uskrsa, učenici će moći vidjeti i korist od svoga rada.

I ove godine će , kao i prethodnih ,dio novca prikupljen na prodajnim izložbama biti darovan u humanitarne svrhe. Na taj način osvješćujemo učenike o potrebi pomaganja i sudjelovanja u radu za dobrobit članova zajednice u kojoj žive.

Školska zadruga će i ove godine nastupiti na godišnjoj izložbi školskih zadruga , na kojoj prezentira rad svojih zadrugara.

**Način praćenja i vrednovanja realizacije kurikuluma s jasno izraženim indikatorima uspješnosti**

* Prilikom mjesečnih planiranja učitelja kao obveznu točku dnevnoga reda uvrstit ćemo i provedbu zadanog kurikuluma te kontinuirano pratiti realizaciju istog.
* Svaki voditelj obvezan je predati kratko i sažeto polugodišnje izvješće o radu i postignućima svoje izvannastavne aktivnosti. Izvješće još treba sadržavati broj učenika koji pohađaju izvannastavnu aktivnost, nazočnost učenika, broj realiziranih sati te moguće poteškoće u realizaciji. Također, spomenuto izvješće voditelji predaju i na kraju tekuće školske godine.
* Rezultat /realizacija svake planirane aktivnosti (radionice, priredbe i sl.) bit će dokumentirana i evidentirana, te u obliku vijesti i prezentirana zainteresiranoj javnosti.
* Voditelji projekta će dokumentirati sve faze u realizaciji projekta , te podnijeti izvješće po završetku istog.
* Tim za kvalitetu će vrednovati uspješnost svake izvannastavne aktivnosti, te planiranih projekata, kako bi se unaprijedio njihov rad sljedeće godine.